Κανονισμός (ΕΚ) αριθ. 1008/2002 της Επιτροπής

της 12ης Ιουνίου 2002

για την παράταση της περιόδου κατά την οποία ορισμένες εισαγωγές σολομού Ατλαντικού εκτροφής, καταγωγής Νορβηγίας, υπάγονται σε καταγραφή

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών εκ μέρους χωρών μη μελών της Ευρωπαϊκής Κοινότητας(1), όπως τροποποιήθηκε τελευταία από τον κανονισμό (ΕΚ) αριθ. 2238/2000(2), και ιδίως το άρθρο 10 παράγραφος 5 και το άρθρο 14 παράγραφος 5,

τον κανονισμό (ΕΚ) αριθ. 2026/97 του Συμβουλίου, της 6ης Οκτωβρίου 1997, για την άμυνα κατά των εισαγωγών που αποτελούν αντικείμενο επιδοτήσεων εκ μέρους χωρών μη μελών της Ευρωπαϊκής Κοινότητας(3), και ιδίως το άρθρο 16 παράγραφος 4 και το άρθρο 24 παράγραφος 5,

Τη σύμφωνη γνώμη της συμβουλευτικής επιτροπής,

Εκτιμώνταςτα ακόλουθα:

Α. ΠΡΟΗΓΟΥΜΕΝΗ ΔΙΑΔΙΚΑΣΙΑ

(1) Με τον κανονισμό (ΕΚ) αριθ. 452/2002(4), η Επιτροπή κάλεσε τις τελωνειακές αρχές να λάβουν τα κατάλληλα μέτρα για την καταγραφή των εισαγωγών στην Κοινότητα σολομού Ατλαντικού εκτροφής, καταγωγής Νορβηγίας, που υπάγεται στους κωδικούς ΣΟ ex 0302 12 00, ex 0303 22 00, ex 0304 10 13 και ex 0304 20 13 (εφεξής "το υπό εξέταση προϊόν"), όταν εξάγεται από τις εταιρείες που παρατίθενται στο παράρτημα του κανονισμού (ΕΚ) αριθ. 772/1999 του Συμβουλίου(5), όπως τροποποιήθηκε τελευταία από τον κανονισμό (ΕΚ) αριθ. 322/2002(6). Από την υποχρέωση καταγραφής είχε εξαιρεθεί ο άγριος σολομός Ατλαντικού που ορίζεται στο άρθρο 1 στοιχείο β) του εν λόγω κανονισμού.

Β. ΙΣΧΥΟΝΤΑ ΜΕΤΡΑ

(2) Το υπό εξέταση προϊόν υπόκειται επίσης επί του παρόντος στα ακόλουθα μέτρα:

- σε οριστικό δασμό αντιντάμπινγκ και αντισταθμιστικό δασμό που επιβλήθηκαν με τον κανονισμό (ΕΚ) αριθ. 772/1999, ο οποίος, μετά από επανεξέταση, κατήργησε και αντικατέστησε το δασμό αντιντάμπινγκ και τον αντισταθμιστικό δασμό που είχαν επιβληθεί προηγουμένως με τον κανονισμό (ΕΚ) αριθ. 1890/97 του Συμβουλίου(7), όπως τροποποιήθηκε από τον κανονισμό (ΕΚ) αριθ. 297/1999(8) και (ΕΚ) αριθ. 1891/97 του Συμβουλίου(9), όπως τροποποιήθηκε από τον κανονισμό (ΕΚ) αριθ. 297/1999·

- αναλήψεις υποχρεώσεων που έγιναν δεκτές με την απόφαση 97/634/ΕΚ της Επιτροπής(10), όπως τροποποιήθηκε τελευταία από την απόφαση 2002/157/ΕΚ(11) τις οποίες πρότειναν πολλοί νορβηγοί παραγωγοί εξαγωγείς όσον αφορά, μεταξύ άλλων, ορισμένες ελάχιστες τιμές εισαγωγής.

(3) Πρέπει επίσης να σημειωθεί ότι τα προαναφερόμενα μέτρα αποτελούν αντικείμενο ενδιάμεσης επανεξέτασης επί του παρόντος, η οποία κινήθηκε τον Φεβρουάριο του 2002 σύμφωνα με το άρθρο 11 παράγραφος 3 του κανονισμού (ΕΚ) αριθ. 384/96 και το άρθρο 19 παράγραφος 1 του κανονισμού (ΕΚ) αριθ. 2026/97 του Συμβουλίου(12).

Γ. ΠΑΡΑΤΑΣΗ ΤΗΣ ΠΕΡΙΟΔΟΥ ΚΑΤΑΓΡΑΦΗΣ

(4) Όπως αναφέρεται στον κανονισμό (ΕΚ) αριθ. 452/2002, η Επιτροπή διεξήγαγε προκαταρκτικές έρευνες για πολλές περιπτώσεις στις οποίες υπήρχαν υπόνοιες περί παραβιάσεως των αναλήψεων υποχρεώσεων. Δεδομένου ότι δεν έχουν περατωθεί όλες αυτές οι έρευνες, θεωρείται αναγκαίο να παραταθεί η περίοδος κατά την οποία υπόκεινται σε καταγραφή οι εισαγωγές του υπό εξέταση προϊόντος.

(5) Η επιπλέον αυτή περίοδος καταγραφής αρχίζει αμέσως από το τέλος της περιόδου των 90 ημερών που προβλέπεται στο άρθρο 2 του κανονισμού (ΕΚ) αριθ. 452/2002 και λήγει είτε την ημερομηνία λήξης της προαναφερόμενης ενδιάμεσης επανεξέτασης, είτε 180 ημέρες μετά την ημερομηνία δημοσίευσης του κανονισμού (ΕΚ) αριθ. 452/2002, οιαδήποτε από τις δύο ημερομηνίες προηγείται χρονικά,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Καλούνται οι τελωνειακές αρχές, σύμφωνα με το άρθρο 14 παράγραφος 5 του κανονισμού (ΕΚ) αριθ. 384/96 και το άρθρο 24 παράγραφος 5 του κανονισμού (ΕΚ) αριθ. 2026/97, να εξακολουθήσουν να λαμβάνουν τα κατάλληλα μέτρα για την καταγραφή των εισαγωγών σολομού Ατλαντικού εκτροφής καταγωγής Νορβηγίας στην Κοινότητα που υπάγεται στους κωδικούς ΣΟ ex 0302 12 00 (κωδικοί Taric 0302 12 00 21, 0302 12 00 22, 0302 12 00 23 και 0302 12 00 29 ), ex 0303 22 00 (κωδικοί Taric 0303 22 00 21, 0303 22 00 22, 0303 22 00 23 και 0303 22 00 29 ), ex 0304 10 13 (κωδικοί Taric 0304 10 13 21 και 0304 10 13 29 ) και ex 0304 20 13 (κωδικοί Taric 0304 20 13 21 και 0304 20 13 29 ) και εξάγεται από τις εταιρείες που παρατίθενται στο παράρτημα του κανονισμού (ΕΚ) αριθ. 772/1999.

Άρθρο 2

1. Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

2. Το άρθρο 1 εφαρμόζεται από τις 13 Ιουνίου 2002 και παραμένει σε ισχύ είτε μέχρι και την ημερομηνία περάτωσης της ενδιάμεσης επανεξέτασης που αναφέρεται στην προαναφερόμενη αιτιολογική σκέψη 3, η οποία θα δημοσιευθεί στην Επίσημη Εφημερίδα των Ευρωπαϊκών Κοινοτήτων, είτε στις 10 Σεπτεμβρίου 2002, οιαδήποτε από τις δύο ημερομηνίες προηγείται χρονικά.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 12 Ιουνίου 2002.

Για την Επιτροπή

Pascal Lamy

Μέλος της Επιτροπής

(1) ΕΕ L 56 της 6.3.1996, σ. 1.

(2) ΕΕ L 257 της 11.10.2000, σ. 2.

(3) ΕΕ L 288 της 21.10.1997, σ. 1.

(4) ΕΕ L 72 της 14.3.2002, σ. 7.

(5) ΕΕ L 101 της 16.4.1999, σ. 1.

(6) ΕΕ L 51 της 22.2.2002, σ. 1.

(7) ΕΕ L 267 της 30.9.1997, σ. 1.

(8) ΕΕ L 37 της 11.2.1999, σ. 1.

(9) ΕΕ L 267 της 30.9.1997, σ. 19.

(10) ΕΕ L 267 της 30.9.1997, σ. 81.

(11) ΕΕ L 51 της 22.2.2002, σ. 32.

(12) ΕΕ C 53 της 28.2.2002, σ. 10.